**Referat af møde i bestyrelsen for Støvring Gymnasium d. 13.12.21 kl. 16.00**

**Deltagere:** Iben Bøgh Bahnsen, Peter Hansen, Malene Gram, Lene Aalestrup, Marie Louise Bager, Marie Louise Thømming Toft, Charlotte Horn, Steen Madsen, Svend Falkner Sørensen og Jytte Merete Knudsen

**Afbud fra:** Brith Lund Jørgensen

Anna Amby Frejbæk var gæst på mødet

**Dagsorden**

1. **Fastlæggelse af dagsorden og godkendelse af referat.**

Bilag 1. Referat af møde d. 13.09.21

*Dagsordenen blev godkendt og referatet blev underskrevet.*

1. **Budgetopfølgning 2021.**

Pr 30.09.21 har der været et mindre forbrug på ca. 1.950.00 ift. budgetteret. Dette er især begrundet i det lave aktivitetsniveau i første halvdel af 2021 p.gr.a. vinterens og forårets nedlukning samt i et øget tilskud til f.eks. coronaaktiviteter. Der er også i øjeblikket et mindre forbrug på bygningsdriften.

Flere faktorer påvirker efterårets realiserede budget negativt, bl.a. skal der ske tilbagebetaling af tilskud, og der er forhøjede lønudgifter i efteråret.

Forventningen er derfor et resultat, der er væsentligt lavere.

Bilag 2 Resultatopgørelse pr. 30.09.21

Bilag 3 Forklaring til regnskab pr. 30.09.21

*Bestyrelsen tog budgetopfølgningen til efterretning*

1. **Forslag til budget 2022 og overslag budget 2023**

Forslag til budget for 2022.

Budgettets forudsætninger er forslag til finanslov for 2022 af 31.08.22, så der kan ske ændringer ifm. vedtagelse af den endelige finanslov.

Til grund for budgettet ligger et elevtal for 1g 2021 på 148 elever (elevtallet, som vi får tilskud til i efterår 21 og næste år) samt 168 elever i 1g 2022. Dette gør, at statstilskuddet forventes reduceret ift. nuværende tilskud.

I budgetforslaget er undervisnings gennemførelse uforandret ift. 2021, men lidt opjusteret ift. det i september fremlagte. Det sidste dækker bla. over, at der er afsat flere midler til sygdom og barsel, fordi vi er vidende om, at der kommer en del barsel i 2022.

Vi foreslår, at der hentes besparelse i mindre omfang forskellige steder på ledelse og administration, og at der budgetteres med mindre forbrug på bygningsdriften.

Bilag 4 Forslag til budget 2022 og overslag budget 2023.

Bilag 5 Forklaring til forslag til budget 2022

*Jytte redegjorde for budgettet og konstaterede, at der var foretaget lidt justeringer i forhold til det, der var blevet fremlagt på sidste møde. Dels er der budgetteret med 3 elever færre i 1g og dels er der sat mere af til sygdom og især til barsel. I forlængelse heraf er der skåret lidt på bygningsdrift og ledelse, men netto bliver resultatet et lidt større underskud.*

*Bestyrelsesformanden spurgte rundt, om dette kunne accepteres, og det blev der nikket til.*

*Bestyrelsen godkendte budgettet for 2022.*

1. **Regnskabsinstruks**

Vores regnskabsinstruks skal jf. vejledning revideres en gang årligt. Vi har orienteret os i økonomistyrelsens vejledning om regnskabsinstruks, hvoraf det fremgår, at det er institutionens ledelse, der godkender regnskabsinstruksen. Regnskabsinstruksen anvendes af revisionen i deres arbejde, og den skal sammen med det endelige regnskab fremsendes til Styrelsen for undervisning og kvalitet.

På Støvring Gymnasium har det tidligere været bestyrelsen, der har godkendt regnskabsinstruksen.

Vi foreslår, at bestyrelsen godkender regnskabsinstruksen, og at den fremover ved årlige revideringer godkendes af ledelsen

Bilag 6a Udkast til regnskab instruks

Bilag 6b Organisationsdiagram, bilag til regnskabsinstruks.

*Jytte og Iben opsummerede: Der er to forhold, bestyrelsen skal tage stilling til: Kan den foreliggende regnskabsinstruks godkendes og skal det som foreslået fremover være ledelsen og ikke bestyrelsen, der skal godkende de årlige ændringer og justeringer.*

*Bestyrelsen tilsluttede sig begge dele.*

1. **Whistleblowerordning**

Det er et lovkrav, at (offentlige) gymnasier med 50 eller flere ansatte har etableret en whistleblowerordning for deres ansatte mfl.  Ordningen skal drøftes og fastlægges i bestyrelsen.

Whistleblowerordningen er et supplement til den daglige kommunikation på arbejdspladsen, og formålet er, at den kan øge muligheden for at medarbejdere kan ytre sig om kritisable forhold på arbejdspladsen.

Whistleblowerordningen har været drøftet i arbejdsmiljøgruppen, se bilag.

Bilag 7 Whistleblowerordning på Støvring Gymnasium.

*Svend gennemgik og uddybede de overvejelser omkring en whistleblower-ordning for Støvring Gymnasium, og som har været til høring i MIO og PR.*

*Bestyrelsen tilsluttede sig ordningen som fremlagt. Der blev lagt vægt på, at en medarbejder, som insisterer på fuld anonymitet vil kunne gøre brug af Datatilsynets whistleblower-ordning på www.whistleblower.dk. Denne ordning vil også kunne bruges af enheden, hvis en indberetning handler om sager, som vedrører både rektor og bestyrelsesformand.*

*Flere talte for, at man burde udvide whistleblower-enheden med en fra det teknisk administrative personale. Dette blev vedtaget.*

1. **Godkendelse af ledelseserklæring for indberetning af opgørelse af klassekvotienter**

Bestyrelsen skal godkende ledelseserklæringen for indberetning af første klassetrin og opgørelse af klassekvotienter.

Vi har på tælledagen 148 elever fordelt i 6 klasser, hvilket giver en klassekvotient på 24,7.

Bilag 8. Ledelseserklæring

*Bestyrelsen godkendte ledelseserklæringen*

1. **Siden sidst**

Rektoransættelse

*Er overstået og med godt resultat!*

Antal i elever i 1g. Vi er stærkt udfordrede, og der har været en del fluktuationer med mange ind og ud, status pr. 29.11.21 er 147 elever i 1g.

Status på arbejdet på skolen med fordeling af elever i studieretningsklasser, herunder fællesskabet og elevernes sociale liv.

*Jytte indledte med at sige, at eleverne har haft sværere ved at falde til rette i deres studieretningsklasser end tidligere, og at der fortsat er en del elever, som har ønske om at skifte klasse af forskellige årsager. Hun tilføjede, at imødekommelse af nogle elever giver anledning til ændrede ønsker hos andre. Det er, som om mange elever meget kigger på sig selv og siger: ”Hvordan har jeg det?” mere end på klassen og giver den en chance. Måske bærer coronaen en del af skylden. Der er lavet klassemøder og en idebank med tiltag, der kan hjælpe med at øge trivslen.*

*Marie Louise Bager bakkede med sine erfaringer som tutor op om synspunktet. Mange giver ikke deres nye klasse en chance.*

*Peter sagde, at der er tale om en bredere samfundsudvikling, som giver udfordringer alle steder i uddannelsessystemet.*

*Steen supplerede med, at grundforløbet bærer en stor del af skylden. Eleverne i 1g skal inden for kort tid forholde sig til to nye klasser. Det er krævende. Hvis ikke det bliver lavet om, er vi nødt til at gentænke strategien.*

1. **Fastsættelse af de næste bestyrelsesmøder**

Martsmødet. Mulige datoer for PWC er d. 21.03 kl.16, d31.03 kl.16, d. 22.03 kl. 17.00 eller evt. 25.03. (hele dagen)

*Der var ikke en enkelt dato, hvor alle entydigt kunne. Jytte spørger revisoren om et par nye datoer og laver en Doodle.*

1. **Evt.**

*Det var sidste møde for Marie Louise og Marie Louise og de blev takket for deres indsats.*

Referent

Svend Falkner Sørensen